Foto’s: Man sterf, vrou beseer in ‘sluipmoordaanval’ŉ Man is Woensdagoggend dood en sy vrou ernstig beseer na ŉ beweerde sluipmoordaanval in Meadowdale in Germiston aan die Oos-Rand. ŉ Polisiewoordvoerder, kol. Katlego Mogale, sê die 39-jarige man het Woensdagoggend sy vrou by haar werkplek in Hermanstraat afgelaai toe die voorval plaasgevind het. “Drie mans in ŉ silwer Renault met donker vensters het op die man en sy vriendin losgebrand voor hulle van die toneel gevlug het.” Die man is op die toneel dood terwyl sy vrou in ŉ ernstige toestand na die Rose Acres-hospitaal geneem is vir behandeling. Mogale wou nie bevestig of dit ŉ sluipmoordaanval was nie en sê die polisie ondersoek ŉ saak van moord. Mogale wou ook nie kommentaar lewer op berigte dat die man deel was van die Dogan-bende wat die afgelope paar jaar beskuldig is van bendegeweld in Reigerpark in Boksburg nie. [nggallery id=30]